Informationsskrivelse til beboerne på Knudsvej om jordkørsel fra uge 29 på Knudsvej til stormflodssikring af Jyllinge Nordøst

Som informeret i maj måned - via informationsbrev – vil Knudsvej blive brugt til tilkørselsvej for jordkørsel for stormflodssikringen.

*Jordentreprenøren har nu kørt så meget jord som muligt ned via Høgevænget og er derfor kommet så langt, at de flytter kørepladerne fra Høgevænget til Knudsvej i uge 29 (sandsynligvis fra mandag den 16. juli).*

Der bliver lagt grus ud under kørepladerne for at beskytte asfalten bedst muligt.

Jordkørslen er til sikring af jeres område ved at terrænregulere den linjeføring, hvor watertubes skal udlægges. En terrænregulering betyder at sikringsniveauet ved en eventuel storm bliver højere og at watertubes kan udlægges langt hurtigere, når underlaget for watertubes bliver vandret og jævnt.

Terrænreguleringen sker i samarbejde med både Østsjællands Beredskab og digelaget, men udføres via grundejerforeningerne 10B, Enggården, Jyllinge Sommerland, Værebro Å og Bodhøjgård. Dette skyldes at det er grundejerforeningerne der ejer jorden og dermed kan udføre terrænreguleringen.

Terrænreguleringen sker ved at der udlægges jord på vores friareal.

**Det er meget vigtig at vejene holdes fri for parkering og ingen standsning og parkering på kørepladerne i tidsrummet fra kl. 6 til kl. 18.00, når der køres med jord.**

* Jordentreprenøren leverer og udlægger materialerne (kontrolleret jord)
* Jordkørslen betyder at I alle skal passe på jeres biler, specielt dæk og fælge hvis I holder for tæt på jernpladerne og hvis de forskubber sig kan de ødelægge dæk og fælge.
* Pas på Jer selv og ikke mindst legende børn. Hvis muligt følg gerne børnene op til Osvej i den periode hvor lastbilerne kører på jeres vej.
* Informere også jeres gæster, håndværkere og andre leverandører m.m. I ved kommer på vejene.
* Opgaven med at sikre området betyder at vi alle skal hjælpe til så ingen glemmer at der er mange lastbiler på vores veje. Selve arbejdet med jordkørsel tager sammenlagt ca. 3 måneder, men med perioder uden aktivitet idet udlægningen også vil være afhængig af leverancer og vejret.

Kørepladerne vil løbende blive flyttet fra de forskellige tilkørselsveje.

Læs også følgende link:

<http://roskilde.dk/kommunen/kommunen-i-udvikling/beredskabet-ved-en-stormflod> ,

<http://www.jyllingesommerland.dk/> <http://www.bodshojgaard.dk/>

[www.grf-enggaarden.dk/](http://www.grf-enggaarden.dk/) og <http://gf10b.dk/>

Venlig hilsen

Bestyrelsen i Jyllinge Sommerland og naboforeningerne 10B, Enggården, Værebro Å og Bodhøjgård